एयरपोर्ट पर स्टैंप फ्री बैगेज की योजना फिलहाल टली
एयरपोर्टपर केबिन बैगेज को स्टैंप फ्री बनाने की योजना पर अल्प विराम लग गया है। अल्प विराम की मूल वजह इस योजना को लागू करने के बाद उत्पन्न होने वाली आशंकाओं से निजात पाने के लिए पुख्ता सिक्योरिटी मॉडल तैयार करना है। सिक्योरिटी मॉडल में एयरपोर्ट के सिक्योरिटी होल्ड एरिया (एसएचए) से लेकर एयरोब्रिज तक के इलाके को पूरी तरह से हाई क्वालिटी सीसीटीवी कैमरों की जद में लाना भी शामिल है। एयरपोर्ट का सिक्योरिटी मॉडल तैयार करने के लिए गृह मंत्रालय और विमानन मंत्रालय ने गुरुवार को एक कमेटी बनाने की बात कही है। इसमें सीआईएसएफ, एयरपोर्ट ऑपरेटर और ब्यूरो आफ सिविल एविएशन सिक्योरिटी (बीसीएएस) के प्रतिनिधि शामिल होंगे। संभावना है कि यह कमेटी अगले 15 दिनों में सिक्योरिटी मॉडल को लेकर अपनी रिपोर्ट सौंप देंगी। जिसके बाद आवश्यक बदलाव कर इन योजना को लागू करने पर विचार किया जाएगा।
सिक्योरिटी होल्ड एरिया को हाई क्वालिटी सीसीटीवी की जद में लाने के बाद ही योजना होगी लागू
7 एयरपोर्ट के लिए गठित हुई कमेटी
केबिनबैगेज को स्टैंप फ्री बनाने की योजना को लागू करने के लिए प्रारंभिक तौर पर सात एयरपोर्ट का चुनाव किया गया है। जिसमें दिल्ली, मुंबई, कोलकाता, बैंगलुरू, हैदराबाद, अहमदाबाद और कोचीन एयरपोर्ट को शामिल किया गया है। इन एयरपोर्ट की सुरक्षा के लिए उपस्थित सिक्योरिटी मॉडल की अगले 15 दिन तक समीक्षा की जाएगी। जिसके बाद आवश्यक सुधार कर योजना को लागू कर दिया जाएगा। इन एयरपोर्ट पर केबिन बैगेज स्टैंप फ्री की स्कीम लागू करने के बाद सीआईएसएफ की सुरक्षा वाले अन्य 52 एयरपोर्ट का सुरक्षा आडिट कराया जाएगा।
सीआईएसएफ ने मांगी सभी एयरपोर्ट पर एक जैसी सुरक्षा व्यवस्था
गृहराज्य मंत्री किरण रिजिजू, नागर विमानन राज्य मंत्री जयंत सिन्हा की मौजूदगी में सीआईएसएफ के महानिदेशक ओपी सिंह और अतिरिक्त महानिदेशक धर्मेंद्र कुमार ने मांग की है कि जिन एयरपोर्ट पर इस योजना को लागू करने की योजना है उसमें एक जैसी सुरक्षा व्यवस्था लागू होनी चाहिए। इसके अलावा सीआईएसएफ ने एसएचए से एयरोब्रिज तक पूरे इलाके को हाई क्वालिटी सीसीटीवी कैमरों की जद में लाने की बात कही है। इसके अलावा, टर्मिनल में मौजूद ग्रे एरिया को भी जल्द से जल्द सीसीटीवी कैमरों को जद में लाने की बात कही गई है। इसके अलावा टर्मिनल में कैमरों को वीडियो एनालिटिकल फीचर से लैस करने की बात कही गई है।
bho_Deva hin_Deva hin_Deva hin_Deva hin_Deva hin_Deva hin_Deva